ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Έτοιμοι όλοι;
Ναι, γρήγορα.
ΚΕΪΠ ΤΑΟΥΝ, ΝΟΤΙΑ ΑΦΡΙΚΗ, 1947
Απόλυτη σιωπή. Όλοι σας.
-Εγγραφή. -Ζωντανή ηχογράφηση.
Έτοιμη, Υψηλοτάτη;
Πέντε,
τέσσερα,
τρία,
δύο,
ένα
και…
Σήμερα,
ανήμερα των 21ων γενεθλίων μου,
δράττομαι της ευκαιρίας
να απευθυνθώ σε όλους τους λαούς της Βρετανικής Κοινοπολιτείας.
Όπου κι αν ζουν,
από όποια φυλή κι αν κατάγονται και όποια γλώσσα κι αν μιλάνε.
Καθώς σας απευθύνομαι σήμερα από το Κέιπ Τάουν,
βρίσκομαι 10.000 χιλιόμετρα μακριά απ' τη γενέτειρά μου.
Δεν βρίσκομαι, όμως, 10.000 χιλιόμετρα μακριά απ' το σπίτι.
Αυτό είναι το σπουδαίο προνόμιο
όταν ανήκεις σε μια παγκόσμια κοινοπολιτεία.
Υπάρχουν σπίτια έτοιμα να μας υποδεχτούν σε κάθε ήπειρο του πλανήτη.
Προτού μεγαλώσω περισσότερο, ελπίζω να γνωρίσω τα περισσότερα.
Αν και θα ήθελα να χαιρετήσω όλους τους υπηκόους του πατέρα μου,
από τον μεγαλύτερο έως τον νεότερο,
σήμερα στη σκέψη μου βρίσκονται οι άνδρες και γυναίκες
που γεννήθηκαν όταν γεννήθηκα κι εγώ, και που μεγάλωσαν, όπως κι εγώ,
τα τρομακτικά και ένδοξα χρόνια του Β' Παγκοσμίου Πολέμου.
Επιτρέψτε μου οι νέοι της βρετανικής οικογένειας λαών
να μιλήσω ως εκπρόσωπός σας την ημέρα των γενεθλίων μου.
Καθώς ωριμάζουμε ως άνδρες και γυναίκες,
μας χαροποιεί όλους να θεωρούμε ότι θα μπορέσουμε
να απαλλάξουμε τους μεγαλύτερους από το βάρος που φέρουν,
που πολέμησαν, εργάστηκαν, υπέφεραν για να προστατεύσουν την παιδικότητά μας.
Σε αυτήν τη γενιά λέω ότι δεν πρέπει να μας αποθαρρύνουν
οι αγωνίες και τα βάσανα που άφησε πίσω του ο πόλεμος
για κάθε χώρα της Κοινοπολιτείας μας.
Ξέρουμε ότι ήταν το τίμημα που ευχαρίστως αναλάβαμε να πληρώσουμε,
για να έχουμε την τιμή να αντισταθούμε πριν από εφτά χρόνια
υπερασπιζόμενοι την ελευθερία του κόσμου.
Αν προχωρήσουμε όλοι μαζί, με πίστη ακλόνητη,
με πολύ θάρρος και με γαλήνη στη καρδιά,
θα προσφέρουμε στην αρχαία Κοινοπολιτεία,
που όλοι αγαπάμε πολύ,
κάτι σπουδαιότερο.
Περισσότερη ελευθερία, περισσότερη ευημερία,
περισσότερη ευτυχία
και περισσότερη επιρροή για την επικράτηση του καλού στον κόσμο,
σε σύγκριση με τις τρανές ημέρες των προγόνων μας.
Υποδεχτείτε τη Μάργκαρετ Ρόμπερτς.
Διά τον σκοπό αυτόν
πρέπει να προσφέρουμε αυτό που ο πατέρας μου, βασιλιάς Γεώργιος…
ΠΑΝΕΠΙΣΤΗΜΙΟ ΟΞΦΟΡΔΗΣ ΕΝΩΣΗ ΣΥΝΤΗΡΗΤΙΚΩΝ
…ονομάζει "όλο μας το είναι".
Καλησπέρα σας.
Υπάρχει ένα σύνθημα με το οποίο πορεύτηκαν πολλοί από τους προγόνους μου.
Ένα ευγενές σύνθημα.
"Υπηρετώ".
Σε αυτό ακριβώς θα ήθελα να δεσμευτώ.
Είναι απλό.
Χαμογελάστε!
Δηλώνω ενώπιόν σας
ότι όλη μου η ζωή,
είτε μακρά είτε σύντομη,
θα αφιερωθεί στη δική σας υπηρεσία
και στην υπηρεσία της μεγάλης οικογένειάς μας,
στην οποία ανήκουμε όλοι.
Ο Θεός να με βοηθήσει να τιμήσω τον όρκο
και ο Θεός να έχει καλά κι εσάς που θέλετε να τον μοιραστούμε.
-Ευχαριστούμε, κυρία. -Ευχαριστώ.
Ήταν ο μύθος της Ευρυδίκης αντεστραμμένος.
Μόνο που εγώ ήμουν ο Αρισταίος
και την ωθούσα προς το φίδι.
Μαλαχία, Μαλαχία…
Με κάλεσε δις με το όνομα τούτο,
και δις μου έγνεψε με τα απλωμένα της δάχτυλα.
Στεκόμουν στο σκότος, εκείνη στο φως.
Ωστόσο, εγώ ανήκα στην ημέρα
κι εκείνη στο λυκόφως.
Αν θα μπορούσε…
να υπάρξει τέτοια μηδαμινή διαφορά.
Χάραζε η αυγή.
Το νησί, στην αγκαλιά της θάλασσας, ανασαλευόταν.
Την κοίταξα ξανά.
Η επιδερμίδα της, διάφανη κάτω απ' το φως του ήλιου,
θύμιζε τεντωμένο δέρμα ψαριού.
Μου χάρισε μια τελευταία ματιά
και ύστερα έκανε ένα βήμα και βυθίστηκε
στα λαμπερά και σμαραγδένια νερά του Ιονίου…
Ο θάνατός σου, η ζωή μου.
Τέλος.
Απίστευτο, έγραψες ένα Πόλεμος και Ειρήνη.
Οδυσσέα, σε παρακαλώ.
Ο ΤΡΟΧΟΣ ΤΟΥ ΙΞΙΩΝΑ: ΜΙΑ ΘΡΗΝΩΔΙΑ ΤΟΥ ΜΑΪΚΛ ΣΕΪ
Θα φροντίσω…
να αφιερώσω ένα έτος απ' τη ζωή μου.
-Τι; -Αστειεύομαι.
-Θα το διαβάσω σε μία βδομάδα. -Ευχαριστώ.
Και, Μάικλ… μπράβο σου.
-Μη με συγχαίρεις πριν το διαβάσεις. -Σου αξίζουν τα συγχαρητήρια.
Που το κουβάλησες στις σκάλες, πάλι αστειεύομαι.
Λοιπόν…
Ανυπομονώ…
να με ειδοποιήσεις.
Ταξί!
-Στα Ανάκτορα του Μπάκιγχαμ. -Μάλιστα, κύριε.
ΜΠΛΟΥΜΣΜΠΕΡΙ, ΛΟΝΔΙΝΟ, 1985
Μπράβο, άφησέ το στο γραφείο μου.
-Καλημέρα, Τζέιμς. -Καλημέρα, κύριε.
-Καλημέρα, Μάικλ. -Σάρα.
Συγγνώμη για την πίεση, η εφημερίδα Today ζητάει επιβεβαίωση
για κάτι που μάλλον θεωρείται κοινό μυστικό στην Κοινοπολιτεία,
ότι τη βασίλισσα έχει απογοητεύσει η άρνηση Θάτσερ
να στηρίξει κυρώσεις κατά του καθεστώτος απαρτχάιντ στη Ν. Αφρική.
Απογοήτευση που προκαλεί τριγμούς στη σχέση της με την πρωθυπουργό,
την οποία η βασίλισσα θεωρεί υπεύθυνη.
Θέλουν να σχολιάσετε εσείς, ως υπεύθυνος Τύπου των ανακτόρων.
Ξέρεις καλά τι να κάνεις με τέτοιες σαχλαμάρες, Σάρα.
Στα 33 χρόνια της βασιλείας της
η βασίλισσα ουδέποτε εξέφρασε άποψη για τους πρωθυπουργούς της,
θετική ή αρνητική.
Κι ούτε πρόκειται.
Η αμεροληψία κι η στήριξη πρωθυπουργού αποτελούν άρθρο της πίστης για αυτήν.
Και ξέρουμε πώς κάνει η βασίλισσα…
για την πίστη της.
Δακρυγόνα, σφαίρες από καουτσούκ και σκάγια διασποράς.
Εδώ και τέσσερις δεκαετίες το σύστημα φυλετικού διαχωρισμού
ή απαρτχάιντ αποτελεί το επίσημο καθεστώς στη Νότια Αφρική.
Η βίαιη καταστολή κατά μαύρων διαδηλωτών από κρατικές δυνάμεις
προκαλεί αυξανόμενη διεθνή κατακραυγή.
Η κατάσταση ολοένα χειροτερεύει.
Αναρίθμητα περιστατικά κακοποίησης πολιτών από την αστυνομία της Νότιας Αφρικής.
Θεωρούμε ότι ο μόνος τρόπος να σταματήσουν οι ακρότητες
είναι η σταθερή οικονομική πίεση.
Στην Κοινοπολιτεία, 48 χώρες δεσμεύτηκαν για την επιβολή κυρώσεων στην Πρετόρια,
ώστε να πέσει το καθεστώς του απαρτχάιντ.
Όμως, όπως γνωρίζει η Μεγαλειοτάτη,
για να εφαρμοστούν οι κυρώσεις, απαιτείται απόλυτη ομοφωνία.
Και μία χώρα παραμένει εναντίον.
Το Ηνωμένο Βασίλειο.
Η κα Θάτσερ παραμένει αντίθετη.
Θα έχω τη δυνατότητα να μιλήσω ιδιαιτέρως στην κα Θάτσερ
στη Σύνοδο Κορυφής της Κοινοπολιτείας, στις Μπαχάμες.
Η Κοινοπολιτεία.
Τι γελοίο χάσιμο χρόνου.
Και τι γελοία οργάνωση.
Και το χειρότερο; Προσβλητική.
Γιατί επιτρέπουμε στη βασίλισσά μας
να συγχρωτίζεται με χώρες
όπως η Ουγκάντα, το Μαλάουι, η Νιγηρία, η Σουαζιλάνδη…
Ασταθείς χώρες.
Ασταθή απολυταρχικά καθεστώτα
με απεχθές ιστορικό στα ανθρώπινα δικαιώματα.
-Και να τις αποκαλούμε οικογένεια; -Ναι…
Τέλος πάντων, ζήτησε ιδιωτική ακρόαση στη βασιλική θαλαμηγό.
Τα Ανάκτορα το αποκαλούν
"ανοιχτή κουβέντα για τις κινήσεις στη Νότια Αφρική".
Να μου λείπει.
Θα της πω ανοιχτά ότι δεν θέλω να χαραμίζω τον χρόνο μου.
Με συγχωρείτε για τα αβγά.
Λοιπόν; Ποιος θέλει κέντζερι;
Δεν το πέτυχα, δυστυχώς.
Για τη δεξίωση, αυτό το σιφόν σε κίτρινο του ήλιου,
ασορτί με το κίτρινο της σημαίας της Κοινοπολιτείας.
Νόστιμο!
Και μια καρφίτσα που σας χάρισε ο βασιλιάς Οτομφούο Οπόκου Ουάρι.
Σκαντζόχοιρος;
Σύμβολο θάρρους και δύναμης για τους Ασάντι.
Θα τα χρειαστούμε.
-Τι συμβαίνει; -Σύνοδος κορυφής.
Μάλιστα.
Σε τι οφείλω την τιμή;
Ήρθα να σου πω ότι θα πω στον Εδουάρδο να γίνει κουμπάρος.
Όχι στον Κάρολο;
Όχι.
-Αυτό θα χτυπήσει καμπανάκια. -Ωραία.
Να δει μια φορά πώς είναι να σε υποβιβάζουν
σε έναν περιορισμένο ρόλο.
Αφού θεωρεί ότι έτσι πρέπει πλέον να είναι το μέλλον της μοναρχίας.
Εσύ, αυτός και οι πολύτιμοι γόνοι του. Οι υπόλοιποι στον διάολο.
Ανασφαλής και ζηλιάρης βλάκας.
Τι ζηλεύει;
-Εμένα! Πάντα με ζήλευε. -Έλα τώρα, Ανδρέα.
Εμένα κι εσένα.
Το…
Το δέσιμό μας.
Το ότι πολέμησα σε αληθινό πόλεμο,
πήρα αληθινά παράσημα.
Το ότι ερωτευμένος είμαι πιο ευτυχισμένος, πιο δημοφιλής. Και…
όπως πολλοί δευτερότοκοι,
θα ήμουν πολύ καλύτερος.
Σε τι;
Ως διάδοχος.
Σας θέλω όλους ευτυχισμένους.
Νοιάζομαι για δύο οικογένειες. Τη δική μου και της Κοινοπολιτείας.
Έργο της ζωής μου είναι να μείνουν ενωμένες. Έχω δουλειά.
Μαμά.
Για το πρόγευμα,
ένα φόρεμα σε απαλό γαλάζιο και χρυσό μπροκάρ.
Σάρα!
Ταιριάζει με το διαμαντένιο κολιέ
που σας χάρισε η Νότια Αφρική στα 21α γενέθλιά σας.
Υπέροχα.
Της το είπα, συμφωνεί. Ο Εδουάρδος.
Το ήξερες!
Εντάξει, πάμε.
Μεγαλειοτάτη. Ευχαριστούμε που ήρθατε.
Εγώ ευχαριστώ. Είναι υπέροχα, ευχαριστώ πολύ.
Όσοι με γνωρίζετε
ξέρετε ότι η Κοινοπολιτεία των Εθνών
είναι η δεύτερη οικογένειά μου,
όπως ήταν για τον αείμνηστο πατέρα μου, βασιλιά Γεώργιο Στ'.
Πάντα υπάρχουν εντάσεις μεταξύ χωρών.
Η παγκόσμια ειρήνη είναι εύθραυστη.
Πιστεύω, όμως, ότι η ένωση αυτή
προσφέρει σε όλους μας κάτι σπάνιο και ανεκτίμητο.
Τη δυνατότητα να τιμήσουμε τη διαφορά.
Να προτιμήσουμε τον συμβιβασμό απ' τη σύγκρουση.
Και να βρούμε τρόπο να γεφυρώσουμε διχασμούς,
προς όφελος της ειρήνης και της καλής θέλησης.
Ευχαριστώ.
Προσοχή!
Πρωθυπουργέ.
Η πρωθυπουργός, Μεγαλειοτάτη.
Μεγαλειοτάτη.
Καλοσύνη σας που ήρθατε. Δεν θα σας καθυστερήσω.
Ήλπιζα να συζητήσουμε για τη Νότια Αφρική.
Μάλιστα.
Επιθυμώ διακαώς
να ακολουθήσει η Βρετανία τις άλλες χώρες στην επιβολή κυρώσεων
σε ένα καθεστώς που δεν ανήκει στον σύγχρονο κόσμο.
Ας μιλήσουμε ξεκάθαρα.
Τίποτα χρήσιμο δεν επιτυγχάνεται με την επιβολή κυρώσεων.
Αλήθεια; Διότι θα γονάτιζαν την κυβέρνηση της Νότιας Αφρικής.
Θα γονάτιζαν κι εμάς.
Το εμπόριο μεταξύ των χωρών μας φτάνει τα τρία τρισ. λίρες ετησίως.
-Ίσως να δούμε τη νοτιοαφρικανική οπτική. -Αυτό κάνω.
Οι επενδυτές ήδη αποσύρονται από τη Νότια Αφρική.
Οι μαύροι Νοτιοαφρικανοί θέλουν κυρώσεις. Πρέπει να τους ακούσουμε.
Οι μαύροι Νοτιοαφρικανοί δεν θέλουν μια έρημη χώρα.
Εκτός αν είναι η δική τους έρημη χώρα.
Ο πρόεδρος Καούντα της Ζάμπια το επιβεβαιώνει.
Δεν επιτρέπεται μια Βρετανή πρωθυπουργός
να συνδιαλέγεται με δικτάτορες.
Αποτελεί καθήκον της μονάρχη, όταν ανήκουν στην Κοινοπολιτεία.
Ναι.
Στην Κοινοπολιτεία…
Ναι, στην Κοινοπολιτεία.
Κατανοώ
ότι για την οικογένειά σας
η μετάβαση αυτής της χώρας
από αυτοκρατορία σε πολιτικό ικέτη στο παγκόσμιο στερέωμα
πρέπει να αποτέλεσε μεγαλύτερο σοκ από ό,τι για εμάς.
Θα τονίσω, όμως,
ότι η Κοινοπολιτεία δεν είναι το μέσο για να καλυφθεί το κενό αυτό.
Υπάρχουν τρόποι να γίνει ξανά σπουδαία η Βρετανία,
μέσω μιας ανανεωμένης οικονομίας,
όχι μέσω συναγελασμού με αναξιόπιστους φυλάρχους
με εκκεντρικό ντύσιμο.
Αυτό ακριβώς δεν είμαι κι εγώ;
-Μια φύλαρχος με εκκεντρικό ντύσιμο. -Όχι βέβαια.
Είστε επικεφαλής μιας εξελιγμένης συνταγματικής μοναρχίας,
που ξεκινάει από τον Γουλιέλμο τον Κατακτητή.
Δεν συγκρίνονται αυτά.
Εκεί διαφέρουμε.
Εγώ θεωρώ ότι είμαι ακριβώς όπως αυτοί.
Για μένα η Γκάνα, η Ζάμπια, το Μαλάουι είναι σπουδαίες χώρες με σπουδαία ιστορία.
Ξέρω ότι μάλλον διαφωνείτε.
Για εσάς η Κοινοπολιτεία αποτελεί αναστάτωση,
χάσιμο χρόνου.
Εγώ, όμως, έχω αφιερωθεί σε αυτήν.
Πήρα έναν όρκο πριν από 40 χρόνια.
Ραδιοφωνικώς;
"Στη μεγάλη μας οικογένεια…"
Θυμάμαι ότι το άκουσα
όταν σπούδαζα στην Οξφόρδη.
Δεν μπορούμε, όμως, να επιτρέψουμε στις αξίες τους παρελθόντος
να μας αποπροσανατολίσουν από την πραγματικότητα του σήμερα,
ιδίως όταν πρόκειται για τα οικονομικά συμφέροντα της χώρας.
Σαράντα οχτώ χώρες της Κοινοπολιτείας ετοιμάζουν κοινή δήλωση
όπου καταδικάζουν το καθεστώς και προτείνουν αυστηρότερες κυρώσεις.
Θα ήθελαν…
Εγώ θα ήθελα να συνυπογράψετε τη δήλωση αυτή.
Έχω την αίσθηση…
ότι αυτό ακούστηκε σαν οδηγία.
Θεωρήστε το πρόταση.
Η χαρούμενη ατμόσφαιρα κατά την έναρξη της Συνόδου της Κοινοπολιτείας
δεν ξεγέλασε κανέναν.
Σύντομα αναφέρθηκε η Νότια Αφρική
και ο Ινδός πρωθυπουργός ξεκαθάρισε τη θέση του.
Πώς πήγε;
Η συνάντησή μου με τη βασίλισσα; Επικράτησε ένταση.
Αν και πρέπει να πω ότι μου αρέσει το σκάφος.
Θαλαμηγός.
Δεν είναι θαλαμηγός.
Είναι ένα μεγάλο πλοίο.
Κι όταν σε αυτό επιβαίνει η μονάρχης, το αποκαλούμε θαλαμηγό.
Μην κάνεις τον ξερόλα.
Γιατί επικράτησε ψύχρα;
Δεν είπα ψύχρα, είπα ένταση.
Μακάρι να έκανε ψύχρα, κάνει πολλή ζέστη εδώ.
Διότι οι ομότιμοί μου
αυτήν τη στιγμή συντάσσουν δήλωση όπου καταδικάζουν τη Νότια Αφρική
και θέλουν να υπογράψω.
Είπα ότι δεν θα δεχτώ αν αναφέρεται η λέξη "κυρώσεις"…
και αυτοί…
Βγήκαν εκτός εαυτού;
Επιμένουν ότι δεν δέχονται τίποτα λιγότερο.
Και τώρα πρέπει να βρούμε μια λέξη που λειτουργεί για όλους.
-Καλή επιτυχία. -Ευχαριστώ.
Όχι!
ΠΡΟΤΑΣΕΙΣ
Αρνείται οποιαδήποτε αναφορά "προτάσεων".
Είμαι αποφασισμένη να κερδίσω τη μάχη, Σάνι.
Σπάνια μπαίνω σε μάχη, αλλά θέλω να νικήσω.
Θα νικήσετε, κυρία.
Δεν είστε μόνη.
Είμαστε 48 εναντίον ενός.
Θα επιστρέψουμε με άλλη λέξη.
"Μέτρα";
Όχι.
Λυπάμαι.
Όχι στα μέτρα.
Ναι, γι' αυτό κι εμείς θα επιστρέψουμε με "ενέργειες".
Κι αν αυτό αποτύχει;
Έχουμε τους "χειρισμούς".
Το βλέπω ότι είναι θέμα χειρισμών.
Όχι.
ΠΡΩΤΟΚΟΛΛΑ
Όχι.
Ευχαριστώ.
Έχουν χάσει τα λογικά τους.
Όχι.
Αποκλείεται.
Όχι!
Γελοίο.
Δεν χρειαζόμαστε άχρηστους πολιτικούς. Συγγνώμη, Σάνι.
Αλλά συγγραφέα.
Πού θα τον βρούμε;
Κυρώσεις.
Περιορισμοί.
Πρωτόκολλα.
Μέτρα.
Προτάσεις.
Όρια.
Κινήσεις.
Σκοποί.
Ενδείξεις.
Ναι, νομίζω ότι αυτό μας κάνει.
"Ενδείξεις";
Ναι, δέχτηκε τη λέξη "ενδείξεις".
Και δέχτηκε ενδείξεις
που αναφέρουν κυρώσεις που δεν θα είχε ούτε διανοηθεί
αν λέγονταν κυρώσεις.
Σε ευχαριστώ, Μάικλ. Και συγχαρητήρια.
-Νικήσαμε; -Ναι.
Είναι νίκη για την Κοινοπολιτεία, για την ανθρωπότητα και κυρίως για εσάς.
Αντιμέτωπη στο ρινγκ με τη βασίλισσά της, η Σιδηρά Κυρία έλιωσε.
ΜΑΡΓΚΑΡΕΤ ΘΑΤΣΕΡ ΠΡΩΘΥΠΟΥΡΓΟΣ ΗΝΩΜΕΝΟΥ ΒΑΣΙΛΕΙΟΥ
Μπράβο, Μάργκαρετ. Νίκησε η κοινή λογική.
Σε τι αναφέρεσαι;
Οι άλλοι αρχηγοί κρατών θα εκτιμήσουν την προθυμία σου να συμβιβαστείς.
Υπάρχει λόγος που δεν έφτασες ποτέ στο κορυφαίο πόστο, Τζέφρι.
Δεν διαθέτεις δολοφονικό ένστικτο.
Την οικογένειά μας ενώνει ξανά η συναίνεση.
Κυρίες και κύριοι, η πρωθυπουργός Μάργκαρετ Θάτσερ.
-Πρωθυπουργέ. -Ναι;
Αναγκαστήκατε σε ουσιαστικές παραχωρήσεις.
Δεν το παρατήρησα.
Υπογράψατε ένα έγγραφο που συνέταξαν 48 χώρες με τις οποίες διαφωνούσατε.
Πράγματι.
Το ερώτημα, όμως, είναι,
άραγε υποχώρησε ένας άνθρωπος ενώπιον 48;
Ή μήπως 48 υποχώρησαν ενώπιον ενός;
Ναι, δέχτηκα "ενδείξεις".
Όπως γνωρίζετε, όμως,
με μία μόνο κίνηση
μια ένδειξη μπορεί να στραφεί
προς εντελώς διαφορετική κατεύθυνση.
Ευχαριστώ.
-Πρωθυπουργέ! -Κυρία Θάτσερ!
Κύριε γενικέ γραμματέα, θα δώσετε τη δήλωση;
Τι σημαίνει αυτό;
-Αυτό είπε; -Μάλιστα.
-Και μετά αποχώρησε. -Αλήθεια;
Έτοιμοι; Ελάτε.
Σας παρακαλώ. Έτοιμοι.
Ακίνητοι.
Τέλεια.
Κοιτάξτε εμένα.
Τρία, δύο, ένα…
ΛΕΥΤΕΡΙΑ ΣΤΟΝ ΜΑΝΤΕΛΑ
ΚΑΤΩ ΤΟ ΑΠΑΡΤΧΑΪΝΤ
Το διαβάζουν όλοι.
Οι πρώτες αντιδράσεις ως τώρα είναι ενθαρρυντικές.
Μάλιστα.
Αλλά…
καμία προσφορά.
Όχι ακόμα. Όμως…
ασχέτως αν θα καταφέρουμε να το εκδώσουμε αυτό,
το μόνο σίγουρο είναι
ότι η γραφή σου είναι γλαφυρή, πιασάρικη.
Τολμώ να πω…
εμπορική.
Δεν είναι κακή λέξη, Μάικλ. Ξέρεις να αφηγείσαι ιστορίες.
Αναρωτιέμαι
αν σκέφτηκες ποτέ το πολιτικό θρίλερ.
Τι;
Τα τεκταινόμενα στο Γουεστμίνστερ, στα ανάκτορα.
Κανείς δεν μπορεί να τα γράψει καλύτερα.
Όχι.
Αν δεν πετύχει αυτό το αριστούργημα, θα αποσυρθώ.
Μπορείς να κάνεις αποκαλύψεις με ψευδώνυμο.
Θα μπορούσα.
Δυστυχώς, όμως, είμαι παλιομοδίτης.
Ποτέ δεν θα πρόδιδα την εμπιστοσύνη,
ούτε τους ανθρώπους που υπηρετώ με καμάρι.
Έπρεπε να το προσπαθήσω. Ήταν πολύ πρόστυχο;
Πρόστυχο όχι.
Αποκαρδιωτικό μόνο.
Καθώς η βία κλιμακώνεται στη Νότια Αφρική,
οι εντάσεις μεταξύ Ηνωμένου Βασιλείου και άλλων χωρών της Κοινοπολιτείας
κορυφώνονται.
Η άρνηση της κας Θάτσερ να προβεί σε κυρώσεις…
-Πώς πήγε η συνάντηση; -Τέλεια, ευχαριστώ.
Συγγνώμη που χαλάω το κλίμα, αλλά η Today μας ενημέρωσε
ότι θα βγάλει πρωτοσέλιδο για τη βαριά ατμόσφαιρα που επικρατεί
μεταξύ Μπάκιγχαμ και Ντάουνινγκ Στριτ,
μετά την πρόσφατη κρίση στη Σύνοδο Κορυφής της Κοινοπολιτείας.
Τι τους έχει πιάσει;
Και ότι οι σχέσεις μεταξύ των δύο γυναικών βρίσκονται στα πρόθυρα κατάρρευσης.
Το καλό είναι ότι πρόκειται για την Today, άρα περιμένουμε μικρό αντίκτυπο.
Το κακό είναι
ότι εφημερίδες μεγάλης κυκλοφορίας κι επιρροής θα καταλάβουν σύντομα
ότι επιδέχεται διερεύνησης.
Γι' αυτό πιστεύω ότι ίσως είναι ώρα
η Αυτής Μεγαλειότητά σας να κάνει εκ των προτέρων μια δήλωση.
Τι δήλωση;
Δήλωση στήριξης.
Τολμώ να πω…
δήλωση στοργής για την πρωθυπουργό.
Σχετικά με το έργο της.
Κάτι που θα εξουδετερώσει όλες τις φήμες.
Κι αν δεν μου αρέσει το έργο της;
Αν θέλω να μαθευτεί αυτήν τη φορά ότι η δυσφορία είναι αληθινή;
Ότι με ανησυχεί η απουσία συμπόνοιας εκ μέρους της;
Ξέρετε ότι παίρνω σοβαρά τη συνταγματική ευθύνη να μην εμπλακώ,
αλλά κάθε άνθρωπος έχει ένα όριο.
Κι αν κάποια στιγμή μαθευόταν
ότι υπήρξε πρωτοφανής ρήξη στις σχέσεις μονάρχη-πρωθυπουργού,
τόσο άσχημο θα ήταν;
Λοιπόν…
Αν αυτή ήταν πραγματικά η πρόθεσή σας…
Για τα πρακτικά,
οφείλω να πω ότι το θεωρώ εσφαλμένη απόφαση.
Με τον κίνδυνο να προκληθεί ανεπανόρθωτη ζημιά
στις σχέσεις μεταξύ Μπάκιγχαμ και Ντάουνινγκ Στριτ.
Στην περίπτωση αυτήν, δεν θα επέλεγα την εφημερίδα Today.
Θα επέλεγα κάποια με ειδικό βάρος,
μια εφημερίδα που επίσης κατανοεί
την άνευ προηγουμένου φύση της κατάστασης,
που ξέρει τους κανόνες.
Καλώς. Το αναλαμβάνεις, Μάικλ; Είσαι ο ειδικός.
-Μάλιστα. -Μάλιστα.
Σκέτη απερισκεψία.
-Απερισκεψία, Μάρτιν. Κι ανευθυνότητα. -Κι εγώ έχω εκπλαγεί.
Αντιτίθεται στην επαγγελματική μου συμβουλή.
Θέλω η ένστασή μου να καταγραφεί.
Να καταγραφεί;
Να καταγραφεί, Μάρτιν.
Καταγράφηκε.
-Και… -Καταγράφηκε.
Ο Σάιμον Φρίμαν της Sunday Times στο τηλέφωνο.
Τρεις φορές έχει πάρει.
Διερευνά φήμες
σχετικά με "βαθύ κι αγεφύρωτο χάσμα μεταξύ βασίλισσας και κας Θάτσερ".
Εντάξει.
Σύνδεσέ τον.
Είναι 6,54, κύριε.
Κράτα τα ρέστα.
-Ευχαριστώ. -Πρωθυπουργέ.
-Καλησπέρα, πρωθυπουργέ. -Καλησπέρα, Μπέρναρντ.
Μου τηλεφώνησαν από τη Sunday Times
να με ενημερώσουν ότι θα δημοσιεύσουν ένα δύσκολο άρθρο αύριο.
Σχετικά με τι;
Τη ρήξη που δημιουργήθηκε στις σχέσεις μεταξύ μονάρχη και πρωθυπουργού.
Τι;
Sunday Times, πρώτη έκδοση!
Ορίστε.
Sunday Times, πρώτη έκδοση!
-Μπέρναρντ. -Μάικλ.
ΑΠΟΓΟΗΤΕΥΜΕΝΗ Η ΒΑΣΙΛΙΣΣΑ ΑΠΟ ΤΗΝ "ΑΣΠΛΑΧΝΗ" ΘΑΤΣΕΡ
Η ΒΑΣΙΛΙΣΣΑ ΤΗΣ ΑΦΡΙΚΗΣ ΣΤΑ ΜΑΧΑΙΡΙΑ ΜΕ ΤΟ ΝΟΥΜΕΡΟ 10
Συνταγματική κρίση λίγο έλειψε να ξεσπάσει σήμερα το πρωί,
καθώς η Sunday Times δημοσίευσε λεπτομέρειες σχετικά με έντονη ρήξη
μεταξύ Μπάκιγχαμ και Ντάουνινγκ Στριτ.
Το άρθρο, που θα έχει σοβαρό αντίκτυπο στις παραδοσιακά εγκάρδιες σχέσεις
μεταξύ της μονάρχη και των πρωθυπουργών της,
αναφέρει ως αιτία της ρήξης μια υποτιθέμενη διαμάχη
για την αποτυχία της κας Θάτσερ να δεσμευτεί για τις κυρώσεις
κατά του απαρτχάιντ στη Νότια Αφρική.
Χριστέ μου!
Θέση για την οποία η βασίλισσα φέρεται να εξέφρασε αποδοκιμασία,
κάτι που αντιτίθεται στη μακροχρόνια πρακτική της
να μη σχολιάζει ποτέ πολιτικά ζητήματα.
Ως τώρα τα Ανάκτορα δεν επιβεβαιώνουν την εγκυρότητα του άρθρου.
Το γραφείο Τύπου αρνήθηκε να σχολιάσει το άρθρο που τιτλοφορείται…
"'Η Βασίλισσα της Αφρικής στα μαχαίρια με το Νούμερο 10'.
Ήταν επεισοδιακή εβδομάδα στα Ανάκτορα.
Η βασίλισσα Ελισάβετ Β', καλοπροαίρετη, απολιτική, διακοσμητική,
σύρθηκε σε έναν θυελλώδη καβγά σχετικά με τη Νότια Αφρική,
εξαιτίας του πείσματος και της αναισθησίας…"
"…της πρωθυπουργού της.
Εκτός από μια λιτή κι απλή γυναίκα της υπαίθρου…"
"…μια μεσήλικη γιαγιά,
που το στοιχείο της είναι τα σκυλιά και τα άλογα…"
"…απέδειξε ότι επίσης είναι μια δαιμόνια πολιτική αντίπαλος,
έτοιμη να τα βάλει με την Ντάουνινγκ Στριτ…"
"…εφόσον προκληθεί".
Αλήθεια;
Αυτό λέει.
Νιώθω ένα πρωτοφανές συναίσθημα.
-Ποτέ δεν φαντάστηκα ότι θα το ένιωθα. -Τι;
Ανυπομονησία για την επόμενη ακρόαση.
-Να τη! -Κυρία Θάτσερ!
Τα Ανάκτορα συνεχίζουν να αρνούνται
τις κατηγορίες σχετικά με τη ρήξη μεταξύ βασίλισσας και Ντάουνινγκ Στριτ.
Κυβερνητικές πηγές ανέφεραν ότι η ιερή σχέση
μεταξύ μονάρχη και πρωθυπουργού
κινδύνευσε να τιναχτεί στον αέρα.
Ήρθε η πρωθυπουργός.
Μεγαλειοτάτη.
Πρωθυπουργέ.
Προτού να έρθω σήμερα,
ρώτησα τη γραμματεία μου
και αποδεικνύεται ότι στα εφτά χρόνια πρωθυπουργίας μου
πραγματοποιήσαμε 164 ακροάσεις,
πάντα στο πλαίσιο φιλικότητας, παραγωγικότητας κι αμοιβαίου σεβασμού.
Επομένως, ίσως να είναι αναμενόμενο
να εμφανιστεί μια μεμονωμένη αναποδιά.
Τι αναποδιά;
Είχα την εντύπωση ότι η Αυτής Μεγαλειότητα
δεν εκφράζει ποτέ δημοσίως τις πολιτικές της πεποιθήσεις.
Όντως.
Ότι υπήρχε μια απαράβατη αρχή σιωπής
μεταξύ μονάρχη και πρωθυπουργού.
Αν αναφέρεστε στη Sunday Times,
συμβουλεύω τους πρωθυπουργούς μου να μη διαβάζουν εφημερίδες.
Δεν διαβάζω.
Παρερμηνεύουν, παραφράζουν
και παραποιούν.
-Και επικρατεί αναστάτωση. -Διαβάζει ο υπουργός Τύπου.
Επίσης συνεργάζεται με όλους τους αρχισυντάκτες,
και ο εν λόγω αρχισυντάκτης τον διαβεβαίωσε ότι η πηγή είναι άμεμπτη.
Κοντά στη βασίλισσα.
Πρωτάκουστα κοντά της.
Σίγουρα σύντομα θα βγει ανακοίνωση.
Στο μεταξύ, να ασχοληθούμε με το θέμα της εβδομάδας;
Περνάει ο χρόνος μας.
Αυτό είναι το θέμα, κυρία.
Το μοναδικό θέμα.
Θαρρώ ότι τρέφουμε τεράστιο αμοιβαίο σεβασμό
για να θέσουμε ορισμένα μεγάλα ερωτήματα,
μεταξύ γυναικών.
Συνομήλικες είμαστε, άλλωστε.
Αλήθεια;
Μόνο έξι μήνες διαφορά έχουμε.
Ποια είναι η μεγαλύτερη;
Εγώ… κυρία.
"Άσπλαχνη,
συγκρουσιακή, διχάζει την κοινωνία".
Έτσι με περιγράφουν οι πηγές κοντά στη βασίλισσα.
-Πρωθυπουργέ… -Χωρίς συμπόνοια.
Ότι η κυβέρνησή μου έχει προκαλέσει ανεπανόρθωτη ζημιά
στον κοινωνικό ιστό της χώρας.
Ευθύνη μου,
για το διάστημα που υπηρετώ,
αποτελεί να παραμερίσω τους συναισθηματισμούς
και να κοιτάξω το συμφέρον αυτής της χώρας
από την οπτική ενός ψυχρού ισολογισμού.
Κι ενώ θαυμάζω το αίσθημά σας δικαιοσύνης και συμπόνοιας
για τους λιγότερους τυχερούς από εμάς…
Αλήθεια;
…ας μην ξεχνάμε
ότι από τις δύο μας
εγώ προέρχομαι από μια άγνωστη οδό μιας μικρής πόλης,
με πατέρα που δεν μπορούσε να μου κληροδοτήσει τίτλο
ούτε Κοινοπολιτεία,
αλλά μόνο σθένος,
λογική κι αποφασιστικότητα.
Και δεν θέλω τον οίκτο των άλλων, ούτε φιλανθρωπία ούτε συμπόνοια.
Μεγαλύτερη προσβολή δεν υπάρχει.
Στόχος μου…
είναι να μεταμορφώσω τη χώρα αυτή
από εξαρτημένη σε αυτάρκη
και θεωρώ ότι το επιτυγχάνω αυτό.
Πήρα ορισμένα δύσκολα μαθήματα ως μονάρχης.
Οι Βρετανοί μαθαίνουν να φροντίζουν τον εαυτό τους,
να προχωράνε,
και μόνο τότε,
εάν κι εφόσον το επιθυμούν, να φροντίσουν και τον γείτονα.
Από αυτά…
Κανείς δεν θα θυμόταν τον Καλό Σαμαρείτη,
αν είχε μόνο καλές προθέσεις.
Βλέπετε,
είχε και χρήματα.
…το δυσκολότερο είναι
ότι οφείλω να στηρίζω τους πρωθυπουργούς σε κάθε τους τοποθέτηση,
ακόμη και τη δική σας ως προς τις κυρώσεις κατά της Ν. Αφρικής.
Και ρωτάω,
δεδομένου του ανύπαρκτου αντίκτυπου στην καθημερινή πολιτική σας,
ενώ για μένα είναι πολύ σημαντικό,
δεν μπορούσατε να με υποστηρίξετε μία φορά;
Οι ομότιμοί μου στην Κοινοπολιτεία, που κάποιους τους θεωρώ φίλους μου,
πιστεύουν πλέον ότι τους πρόδωσα σε ένα σημαντικό για αυτούς θέμα.
Τότε, πρέπει να διαβάσουν τη Sunday Times.
Και δεν θα αμφιβάλουν καθόλου για τη θέση σας.
Ο χρόνος μας τελείωσε.
Πώς πέρασε έτσι.
Πρέπει να ανυπομονείτε για τον γάμο αύριο
του πρίγκιπα Ανδρέα με τη Σάρα Φέργκιουσον.
Ναι, πράγματι.
Φαίνεται ότι ταιριάζουν.
Έτσι πιστεύουμε.
Και ο γιος μου ο Μαρκ ανακοίνωσε πρόσφατα ότι θα παντρευτεί.
Ο αγαπημένος σας; Ο εξερευνητής;
Δεν ήταν εξερευνητής.
Έτυχε τότε.
Τώρα είναι επιχειρηματίας.
Στη Μέση Ανατολή, κυρίως.
Και στη Νότια Αφρική.
Φυσικά.
Μεγαλειοτάτη.
Άκουσέ με προσεχτικά, δεν υπάρχει ρεπορτάζ.
Δεν υπάρχει ψήγμα αλήθειας.
Η βασίλισσα συνεχίζει να έχει εγκάρδια και παραγωγική σχέση με την πρωθυπουργό.
Η Sunday Times λέει ότι το ρεπορτάζ ήρθε από υψηλή πηγή μέσα απ' τα Ανάκτορα.
Και αυτό θα γράψουμε.
-Θα το διαψεύσουμε και θα γελοιοποιηθείτε. -Μην αγανακτείς κιόλας.
Καταλαβαίνω ότι πρέπει να το πεις, αλλά ξέρεις ότι δεν ισχύει.
Όσο το διαψεύδετε, εσείς γελοιοποιείστε.
Εμπρός; Αφήστε μου τα στοιχεία σας.
Τι συμβαίνει εδώ πέρα; Δεν πιστεύω ο γαμπρός να έχει αμφιβολίες.
Όχι.
Ο Ανδρέας μάς κάλεσε γιατί θέλει κάποιος να του εξηγήσει…
Τι στο καλό έπαθε η μητέρα;
Ο γάμος του δούκα της Υόρκης θα 'πρεπε να 'ναι ορόσημο εντός και εκτός χώρας.
Αντ' αυτού…
εξαιτίας της ανεξήγητης επιπολαιότητας της βασίλισσας,
οι εφημερίδες δεν ασχολούνται με τη Σάρα κι εμένα
αλλά με την κόντρα της μαμάς με την πρωθυπουργό!
Σωστά, η Sunday Times.
-Εδώ που τα λέμε, μούσκεμα τα έκανε. -Μα πώς της ήρθε;
Έκανε ό,τι μου έλεγε μια ζωή να μην κάνω.
Άνοιξε το στόμα της και εξέφρασε άποψη.
Και τώρα την τρώνε τα θηρία.
Εντελώς απερίσκεπτο, κατά τη γνώμη μου.
Λογικό οι εφημερίδες να μη θέλουν να γράψουν
για τον γάμο περιφερειακού μέλους που δεν θα γίνει ποτέ βασιλιάς.
Αυτή είναι η αλήθεια.
Τέταρτος στη διαδοχή τώρα, αλλά όταν ο Γουίλιαμ κάνει παιδιά κι εγγόνια…
Περιφερειακός.
Πάμε;
Αλήθεια το είπε αυτό;
Τη μέρα του γάμου μου;
Ήταν εντυπωσιακή παπαριά.
Δεν φανταζόμασταν ότι υπάρχει κάτι
που μπορεί να κάνει δεύτερη είδηση έναν βασιλικό γάμο.
Η κλιμάκωση, όμως, της κόντρας μεταξύ βασίλισσας και κας Θάτσερ
απειλεί να επισκιάσει τον γάμο.
Η βασίλισσα διέπραξε ένα σημαντικό σφάλμα
και η Sunday Times φυσικά έριξε λάδι στη φωτιά
σε κάτι που μπορεί να εξελιχτεί σε συνταγματική κρίση.
Δύσκολο να πούμε τι ήλπιζαν να πετύχουν τα Ανάκτορα,
αλλά η αλήθεια είναι ότι άνοιξαν τον ασκό του Αιόλου.
Και μέχρι τώρα φαίνεται ότι δεν διαθέτουν την εξυπνάδα για να προστατευτούν.
Μπορώ να διακόψω, κυρία;
Μία δυσάρεστη συνέπεια της διάψευσης του ρεπορτάζ είναι
ότι ο αρχισυντάκτης της Sunday Times ανεβάζει ένταση.
Θα μπορούσαμε να συνεχίσουμε,
αλλά θεωρώ ότι πλέον δεν μας ωφελεί
και πιστεύω ότι πρέπει τώρα να τους δώσουμε κάτι.
Τι;
Έναν ένοχο.
Για να αποφύγετε την υπαιτιότητα και να κλείσουμε τα στόματα.
Πρέπει να δώσουμε όνομα.
Μάρτιν.
Μάικλ.
Αυτή…
η κλιμακούμενη κατάσταση μεταξύ Ανακτόρων και Ντάουνινγκ Στριτ…
Μην πεις ότι δεν σας προειδοποίησα.
Ξέρεις πόσο σοβαρά παίρνει το καθήκον της η βασίλισσα
και πόσο πολύ εκτιμά τη στενή σχέση των δύο θεσμών.
Φυσικά.
Και όταν…
διακυβεύεται…
εξαιτίας των ενεργειών σου…
Ορίστε;
Οι κινήσεις σου ήταν άκρως αντιεπαγγελματικές.
Σταμάτα.
Διακυβεύοντας την ακεραιότητα της βασίλισσας.
Γνωριζόμαστε πολύ καλά.
Αυτό είναι τρέλα.
Βασιζόμαστε πάνω σου…
ότι θα κάνεις το σωστό.
Φυσικά.
ΠΡΟΣΩΠΙΚΟ ΤΗΣ ΒΑΣΙΛΙΣΣΑΣ ΓΝΩΡΙΖΕ ΓΙΑ ΤΙΣ ΔΙΑΡΡΟΕΣ
Μάικλ…
Υπάρχει ένα σύνθημα με το οποίο πορεύτηκαν πολλοί από τους προγόνους μου.
Ένα ευγενές σύνθημα.
"Υπηρετώ".
Σε αυτό ακριβώς θα ήθελα να δεσμευτώ.
Είναι απλό.
Δηλώνω ενώπιόν σας ότι όλη μου η ζωή,
είτε μακρά είτε σύντομη,
θα αφιερωθεί στη δική σας υπηρεσία
και στην υπηρεσία της μεγάλης οικογένειάς μας,
στην οποία ανήκουμε όλοι.
Ο Θεός να με βοηθήσει να τιμήσω τον όρκο
και ο Θεός να έχει καλά κι εσάς που θέλετε να τον μοιραστούμε.
Τα Ανάκτορα επιμένουν ακόμη
ότι η βασίλισσα δεν εξέφρασε ποτέ άποψη σε κανέναν από τους πρωθυπουργούς της.
Ο Μάικλ Σέι έκανε μια πετυχημένη καριέρα
ως εμπορικός συγγραφέας πολιτικών θρίλερ.
Το 1994 έπεσε το απαρτχάιντ
και ο Νέλσον Μαντέλα έγινε ο πρώτος μαύρος πρόεδρος της Ν. Αφρικής.
Όταν ρωτήθηκε αν οι κυρώσεις συνέβαλαν στο τέλος του απαρτχάιντ,
απάντησε "Αναμφισβήτητα".
Υποτιτλισμός: Μάρθα Λυρώνη